Елин Пелин
Поточе

chitanka.info

Поточе игриво,

бъбриво, щастливо

от връх планината

води си премята,

прескача скалите

и урвите рони.

Със песни щастливи,

по пътища нови

то тича игриво,

бъбриво, щастливо.

Поточето бистро,

сребристо и чисто

почивка не знае

и път си чертае,

и нищо не спира

лудешкий му бяг.

Сърце му го тегли

към морския бряг…

Поточето бистро,

сребристо и чисто.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.